Държавен вестник, бр. 81, 2011 г., стр. 19

БРОЙ  81	
Д Ъ Р Ж А В Е Н  В Е С Т Н И К 	
СТР.  19  
късо съединение, нагряване на изолацията на 
кабелите и проводниците, отказ на автома­
тични системи за управление и др.;
12. поддържане в изправно състояние 
на отоплителните уреди и съоръжения, из­
вършване на проверки на състоянието им, 
ремонт и почистване преди настъпване на 
есенно-зимния период, както и периодично 
за осигуряване на пожарната им безопасност;
13. поддържане в изправно състояние на 
блокировките на смукателни инсталации, 
обслужващи взривоопасни технологични 
съоръжения (бояджийни и лакозаливни 
камери, шприц-кабини и други подобни) 
и други устройства, гарантиращи ПБ при 
работа (дихателни и предпазни клапани, 
огнепреградители и др.);
14. извършване на обработка с огнезащитни 
състави на реквизитите и декорите в обекти 
от подклас по функционална пожарна опас­
ност Ф 2.1 за изпълнение на изискванията 
на чл. 27, ал. 1;
15. поддържане в изправно състояние на 
осигурените пасивни и активни мерки за 
защита и приетите технически решения за 
осигуряване на пожаробезопасната експлоа­
тация на обекта през целия експлоатационен 
срок, съгласно Наредба № Iз-1971 от 2009 г. 
за строително-технически правила и норми 
за осигуряване на безопасност при пожар;
16. поддържане в изправно състояние на 
евакуационното и аварийното осветление в 
съответствие с чл. 26.
Чл. 6. (1) За спазване на правилата и нор­
мите за ПБ собствениците или ръководителите 
на обектите:
1. отговарят за разработването и акту­
ализирането на документите по чл. 9, ал. 1, 
както и на други документи за изпълнение 
на изискванията на правилата и нормите за 
ПБ и ги утвърждават;
2. издават заповедите по чл. 9, ал. 2;
3. определят с писмена заповед или по 
силата на сключен договор длъжностни лица 
със съответната компетентност, които съз­
дават организация и осъществяват контрол 
за спазване на правилата и нормите за ПБ.
(2) Дейностите по ал. 1, т. 3 могат да се 
изпълняват и от търговци по пожарна и 
аварийна безопасност, получили разрешение 
по реда на Закона за Министерството на въ­
трешните работи (ЗМВР).
(3) За обекти, в които пребивават едновре­
менно (временно или постоянно) не повече от 
50 души, дейностите по ал. 1, т. 3 могат да се 
изпълняват от собственика или ръководителя 
на обекта.
Чл. 7. (1) Всеки работещ на обект е длъжен:
1. да провери и да остави в края на ра­
ботното време в пожаробезопасно състояние 
работното си място, апаратите, машините, 
съоръженията и др., което се удостоверява 
по ред, определен от собственика или ръко­
водителя на обекта;
2. да знае задълженията си, произтичащи 
от плановете по чл. 9, ал. 1, т. 2 – 4;
3. да спазва правилата за ПБ и да може 
да работи с пожаротехническите средства и 
съоръженията за гасене на пожари;
4. да познава пожарната и експлозивната 
опасност на работните места в обекта, както 
и начините за предотвратяване, намаляване 
и ограничаване на опасностите и рисковете, 
свързани с работното оборудване, машините, 
съоръженията и технологичните процеси, 
използваните материали, пътни маршрути, 
опасни зони и др.
(2) Лицата, които извършват почистването, 
зареждането и запалването (включването) на 
отоплителните и други уреди и съоръжения, 
и лицата, които използват тези уреди и съ­
оръжения, са отговорни за тяхната пожаро­
безопасна експлоатация.
(3) Лицата, на които е възложено да опе­
рират с инсталациите за известяване и гасене 
на пожари, са длъжни да познават инструк­
циите за експлоатация и да могат да работят 
с инсталациите.
Чл. 8. (1) За обектите се създава досие, 
което съдържа най-малко следните документи:
1. документите по чл. 9, свързани с осигу­
ряването на ПБ на обекта;
2. протоколи за извършено техническо 
обслужване, презареждане или хидростатич­
но изпитване на устойчивост на налягане на 
пожарогасителите (в комбинация или поот­
делно) съгласно чл. 13, ал. 2, както и други 
документи, удостоверяващи поддръжката 
и обслужването на ПИС, ПГС, пожарните 
кранове и системите за управление на дим и 
топлина съгласно чл. 21 и 22;
3. съгласувателните, разпоредителните и 
административнонаказателните документи, 
издадени от органите за пожарна безопасност 
и защита на населението (ПБЗН);
4. инструкции за експлоатация и поддър­
жане в изправност на предвидените активни 
мерки за защита (ПГС, ПИС, устройствата 
и съоръженията за евакуация и управление 
на дима и др.);
5. протоколи по чл. 27, ал. 2 за извършена 
обработка с огнезащитни състави на рекви­
зитите и декорите в обекти от подклас по 
функционална пожарна опасност Ф2.1;
6. блок-схема на предвидените в обекта 
активни мерки за защита (със самостоятелно 
задействане или управлявани от ПИС), начина 
на привеждането им в действие и осигуре­
ните блокировки за съвместната работа на 
системите.